Ardea ye un chenero d'aus aintro d'a familia d'as ardeidas. Son aus de midas grans, que plegan y encluso pueden superar es 100 cm d'altaria, fendo arredol d'es 2m d'amplaria d'alas. Clasicament pescataires, capturan as suyas presas en redoladas humidas, d'auguas entibadas y poco fondas, a on gosan a parar-se per entre d'a vechetación y esperan que pasen peixes, ranas y altros chicotz vertebratos, con tota a inmobilidat posible, y alavez claban un ataque rapedo con es suyos cuellos y agafan l'animal con o pico.